প্রধানমন্ত্রীরদপ্তর
প্রধানমন্ত্রী উত্তরপ্রদেশের গোরক্ষপুরে বিভিন্ন উন্নয়নমূলক প্রকল্প জাতির উদ্দেশে উৎসর্গ করেছেন
নতুন দিল্লি, ০৭ ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ উত্তরপ্রদেশের গোরক্ষপুরে বিভিন্ন উন্নয়নমূলক প্রকল্প জাতির উদ্দেশে উৎসর্গ করেছেন।
প্রধানমন্ত্রী এদিন গোরক্ষপুরে আইআইএমএস, সার কারখানা এবং আইসিএমআর-এর আঞ্চলিক চিকিৎসা গবেষণা কেন্দ্রের নতুন ভবনের উদ্বোধনের জন্য উত্তরপ্রদেশের জনগণকে অভিনন্দন জানিয়েছেন। তিনি ৫ বছর আগে এআইআইএমএস এবং সার কারখানার ভিত্তিপ্রস্তর স্থাপনের কথা স্মরণ করেন। শ্রী মোদী বলেন, এদিন উদ্বোধন হওয়া এই দুটি কেন্দ্র হলো উত্তরপ্রদেশ সরকার যে প্রকল্পগুলি হাতে নিয়েছে তার মধ্যে অন্যতম।
প্রধানমন্ত্রী বলেন, যখন ডবল ইঞ্জিনের সরকার থাকে তখন উন্নয়নমূলক কাজের বাস্তবায়নের গতি দ্বিগুণ হয়। শ্রী মোদী জানান, ভালো উদ্দেশ্য নিয়ে কাজ করলে দুর্যোগও বাধা হয়ে দাঁড়াতে পারে না। যখন এমন একটি সরকার থাকে যাঁরা দরিদ্র, নিপীড়িত এবং বঞ্চিতদের কথা চিন্তা করে এমনকি কঠোর পরিশ্রম করে, তখন তার সুফল প্রতিফলিত হয়। তিনি জানান, এদিনের অনুষ্ঠান প্রমাণ করে যে, নতুন ভারত যখন সংকল্পবদ্ধ, তখন কিছুই অসম্ভব নয়।
শ্রী মোদী বলেন, ত্রিমুখী পদ্ধতিতে সরকার ইউরিয়ায় ১০০ শতাংশ নিম কোটিং চালু করে ইউরিয়ার অপব্যবহার বন্ধ করেছে। তিনি বলেন, কোটি কোটি কৃষককে মৃত্তিকা স্বাস্থ্য কার্ড দেওয়া হয়েছে, যাতে তারা তাদের জমিতে কি ধরণের সারের প্রয়োজন এবিষয়ে নিজে থেকেই সিদ্ধান্ত নিতে পারেন। তিনি বলেন, সরকার ইউরিয়ার উৎপাদন বৃদ্ধির ওপর জোর দিয়েছে। উৎপাদন বৃদ্ধিতে বন্ধ হয়ে যাওয়া সার কারখানাগুলিও পুনরায় খুলতে বাধ্য হয়েছে। প্রধানমন্ত্রী জানান, দেশের বিভিন্ন স্থানে ৫টি সার কারখানার কাজ শেষ হলে দেশে ৬০ লক্ষ টন ইউরিয়া উৎপাদিত হবে।
প্রধানমন্ত্রী সাম্প্রতিক সময়ে আখ চাষিদের জন্য অভূতপূর্ব কাজে উত্তরপ্রদেশ সরকারের প্রশংসা করেন। তিনি বলেন, আখ চাষিদের জন্য সম্প্রতি প্রাপ্য মূল্য ৩০০ টাকা পর্যন্ত বৃদ্ধি করা হয়েছে এবং বিগত ১০ বছরে আখ চাষিদের যে পরিমাণ অর্থ প্রদান করেছিল আগের সরকার, তার প্রায় সম-পরিমাণ অর্থ বর্তমান সরকার অল্প সময়ের মধ্যেই প্রদান করেছে। এর জন্য উত্তরপ্রদেশ সরকারের প্রশংসা জানান তিনি।
শ্রী মোদী বলেন, স্বাধীনতার পর এই শতাব্দীর শুরু পর্যন্ত দেশে একটি মাত্র এআইআইএমএস হাসপাতাল ছিল। প্রাক্তন প্রধানমন্ত্রী অটলবিহারী বাজপেয়ী আরও ৬টি এআইআইএমএস হাসপাতালের অনুমোদন দিয়ে ছিলেন। প্রধানমন্ত্রী বলেন, সারা দেশে গত ৭ বছরে ১৬টি নতুন এআইআইএমএস নির্মাণের কাজ চলছে। তিনি বলেন, দেশের প্রতিটি জেলায় অন্তত একটি করে মেডিকেল কলেজ প্রতিষ্ঠা করার লক্ষ্য নিয়েছে সরকার।
প্রধানমন্ত্রী জানান, এই অঞ্চলের কৃষক এবং কর্মসংস্থানের জন্য গোরক্ষপুরে সার কারখানার গুরুত্ব সকলেই বোঝেন। তিনি বলেন, এই সার কারখানার গুরুত্ব থাকা সত্ত্বেও আগের সরকার এটি পুনরায় চালু করতে কোনো আগ্রহ দেখায়নি। সবাই জানতেন যে গোরক্ষপুরে এআইআইএমএস-এর দাবি দীর্ঘদিনের। কিন্তু ২০১৭ সালের আগে যারা উত্তরপ্রদেশে সরকার চালিয়েছেন, তারা গোরক্ষপুরে এআইআইএমএস নির্মাণের জন্য জমি দেওয়ার ক্ষেত্রে নানান ধরণের অজুহাত তৈরি করেছিলেন। প্রধানমন্ত্রী এই এলাকায় জাপানি এনসেফালাইটিস সংক্রমণ হ্রাস এবং চিকিৎসা পরিকাঠামো বৃদ্ধির কথা উল্লেখ করেন। তিনি বলেন, এআইআইএমএস এবং আইসিএমআর যৌথভাবে এর বিরুদ্ধে লড়াই চালাবে।
প্রধানমন্ত্রী কর্তৃত্ব প্রদর্শনের রাজনীতি, ক্ষমতার রাজনীতি এবং দুর্নীতি ও মাফিয়াদের বিরুদ্ধে সমালোচনায় সরব হন। তিনি বলেন, অতীতের মতো এরাজ্যের মানুষ আর চরম দুর্দশা ডেকে আনতে চান না। তিনি এধরণের অপশক্তির বিরুদ্ধে সাধারণ মানুষকে সতর্ক থাকার আহ্বান জানান।
প্রধানমন্ত্রী বলেন, সরকার গরিবদের জন্য উন্নয়নে বদ্ধপরিকর। উত্তরপ্রদেশের মুখ্যমন্ত্রী প্রতিটি ঘরে ঘরে খাবার পৌঁছে দিয়েছেন। তিনি আরও বলেন, এরাজ্যের প্রায় ১৫ কোটি মানুষ এর সুফল পাচ্ছেন। সম্প্রতি প্রধানমন্ত্রী গরিব কল্যাণ অন্ন যোজনার সুবিধা হোলি উৎসব পর্যন্ত বাড়ানো হয়েছে। অতীতের সরকার অপরাধীদের আশ্রয় দিয়ে উত্তরপ্রদেশের বদনাম করেছে। আজ মাফিয়ারা জেলে এবং বিনিয়োগকারীরা উত্তরপ্রদেশে অবাধে বিনিয়োগ করছেন। এটিই হলো ডবল ইঞ্জিন সরকারের দ্বিগুণ বিকাশ। তিনি বলেন, উত্তরপ্রদেশের ডবল ইঞ্জিন সরকারের প্রতি সাধারণ মানুষের আস্থা রয়েছে।
CG/SS/SKD/
(